b'\n_START_ARTICLE_\nGoogle C\xc4\x83r\xc8\x9bi\n_START_PARAGRAPH_\nGoogle C\xc4\x83r\xc8\x9bi (cunoscut la \xc3\xaenceput ca Google C\xc4\x83utare de C\xc4\x83r\xc8\x9bi sau Google Print) este un serviciu Google care caut\xc4\x83 textul \xc3\xaentreg al c\xc4\x83r\xc8\x9bilor scanate de Google, transform\xc3\xa2ndu-l \xc3\xaen text folosind recunoa\xc8\x99terea optic\xc4\x83 a caracterelor \xc8\x99i depozitat \xc3\xaen baza de date. Serviciul a fost cunoscut \xc3\xaen mod formal ca Google Print atunci c\xc3\xa2nd a fost introdus la Frankfurter Buchmesse (T\xc3\xa2rgul de carte din Frankfurt), \xc3\xaen octombrie 2004. Proiectul de tip bibliotec\xc4\x83 al Google, cunoscut sub numele de Google C\xc4\x83r\xc8\x9bi, a fost anun\xc8\x9bat \xc3\xaen 2004._NEWLINE_Rezultatele Google C\xc4\x83utare de C\xc4\x83r\xc8\x9bi au ap\xc4\x83rut at\xc3\xa2t pe motorul de c\xc4\x83utare www.google.com c\xc3\xa2t \xc8\x99i pe situl dedicat Google Books, www.books.google.com. \xc3\x8en cazul \xc3\xaen care rezultatele sunt relevante, pot fi afi\xc8\x99ate p\xc3\xa2n\xc4\x83 la trei rezultate care s\xc4\x83 provin\xc4\x83 de pe Google Books, restul locurilor fiind men\xc8\x9binute pentru clasicul google.com._NEWLINE_Utilizatorii \xc3\xaenscri\xc8\x99i pot face click pe un rezultat Google Books care deschide o interfa\xc8\x9b\xc4\x83 a c\xc4\x83r\xc8\x9bii unde se pot vedea paginile c\xc4\x83r\xc8\x9bii, dac\xc4\x83 este \xc3\xaen afara drepturilor de autor sau dac\xc4\x83 autorul c\xc4\x83r\xc8\x9bii \xc8\x99i-a dat acordul. C\xc4\x83r\xc8\x9bile din domeniul public sunt valabile pentru vizualizarea \xc3\xaentreag\xc4\x83 \xc8\x99i pentru desc\xc4\x83rcare. Pentru c\xc4\x83r\xc8\x9bile in-print, vizualizarea este limitat\xc4\x83 la un num\xc4\x83r anume, pentru a fi protejate de user tracking. Pentru acele c\xc4\x83r\xc8\x9bi care sunt sub acoperirea drepturilor de autor, sunt disponibile doar dou\xc4\x83 sau trei r\xc3\xa2nduri cu toate c\xc4\x83 titlul c\xc4\x83r\xc8\x9bii se poate c\xc4\x83uta._NEWLINE_Avertismentele referitoare la con\xc8\x9binut apar \xc3\xaen partea cu rezultatele c\xc4\x83ut\xc4\x83rii dar nu l\xc3\xa2ng\xc4\x83 c\xc4\x83r\xc8\x9bile previzualizate. Site-ul prevede leg\xc4\x83turi c\xc4\x83tre site-ul autorului sau c\xc4\x83tre v\xc3\xa2nz\xc4\x83torii respectivei c\xc4\x83r\xc8\x9bi._NEWLINE_Bazele de date Google Books continu\xc4\x83 s\xc4\x83 creasc\xc4\x83. Pentru utilizatorii din afara Statelor Unite, totu\xc8\x99i, Google trebuie s\xc4\x83 se asigure c\xc4\x83 problema drepturilor de autor este \xc3\xaen afara acoperirii, in func\xc8\x9bie de ce permite legea \xc3\xaen acea zon\xc4\x83. Ace\xc8\x99ti utilizatori pot \xc3\xaens\xc4\x83 s\xc4\x83 acceseze o gam\xc4\x83 foarte larg\xc4\x83 de c\xc4\x83r\xc8\x9bi publice scanate de Google, utiliz\xc3\xa2nd copiile stocate \xc3\xaen arhiva internetului._NEWLINE_Multe dintre c\xc4\x83r\xc8\x9bi sunt scanate folosind Camera Elphel 323 cu o rat\xc4\x83 de scanare de 1000 de pagini pe or\xc4\x83._NEWLINE_Ini\xc8\x9biativa a fost apreciat\xc4\x83 pentru poten\xc8\x9bialul f\xc4\x83r\xc4\x83 precedent de a oferi accesul la ceea ce va putea deveni cel mai mare \xe2\x80\x9ecorpus\xe2\x80\x9d online cunoscut de umanitate \xc8\x99i pentru promovarea democratiz\xc4\x83rii cunoa\xc8\x99terii. A fost de asemenea \xc8\x99i criticat, pentru b\xc4\x83nuieli de violare a sistemului de copyright._NEWLINE_\xc3\x8en 2010, Google a estimat c\xc4\x83 exist\xc4\x83 130 de milioane de c\xc4\x83r\xc8\x9bi unice \xc3\xaen lume, iar \xc3\xaen 14 octombrie a fost anun\xc8\x9bat num\xc4\x83rul de 15 milioane de c\xc4\x83r\xc8\x9bi scanate de Google Books.\n_START_SECTION_\nContribu\xc8\x9bii individuale\n_START_PARAGRAPH_\nOrice autor poate s\xc4\x83 \xc3\xaencarce singur c\xc4\x83r\xc8\x9bile publicate de el, pentru care are 100% drepturi de autor. Procesul de validare poate dura c\xc3\xa2teva zile sau chiar dou\xc4\x83 s\xc4\x83pt\xc4\x83m\xc3\xa2ni, p\xc3\xa2n\xc4\x83 c\xc3\xa2nd c\xc4\x83r\xc8\x9bile, \xc3\xaen format PDF, vor putea fi accesate direct din Google C\xc4\x83r\xc8\x9bi. Condi\xc8\x9bia pentru acceptare este ca fi\xc8\x99ierele d\xc4\x83 fie denumite cu extensia PDF dup\xc4\x83 urm\xc4\x83torul algoritm: ISBN_content.pdf iar prima copert\xc4\x83 ISBN_frontcover.pdf (unde ISBN=123456789, scris f\xc4\x83r\xc4\x83 liniile de delimitare). De asemenea, se seteaz\xc4\x83 procentul de disponibilitate a con\xc8\x9binutului c\xc4\x83r\xc8\x9bii (20% sau\xe2\x80\xa6100%) precum \xc8\x99i modalitatea \xc3\xaen care se va \xc3\xaencasa onorariul din drepturile de autor.'